laion/Wikipedia-Exotic huggingface dataset:
המדאן (פרובינציה)

פרובינציית המדאן (בפרסית: استان همدان) הוא אחד מ-31 פרובינציות איראן, ובירתה העיר המדאן. שטחה 19,368 קמ"ר, בערך 1.1 אחוז משטח איראן, והיא נמצאת בצפון-מערב המדינה. ב-2005 מנתה אוכלוסיית הפרובינציה כ- 1,790,770 תושבים. בעיר המדאן קיים אתר קבורה של מרדכי היהודי ואסתר המלכה, על פי המסורת היהודית והמוסלמית, המזוהה כקבר מרדכי ואסתר. מדיה וקבצים בנושא המדאן בוויקישיתוף ערך זה הוא קצרמר בנושא גאוגרפיה של איראן. אתם מוזמנים לתרום לוויקיפדיה ולהרחיב אותו.
בטרם

האם התכוונתם ל... בטרם - המרכז הלאומי לבטיחות ולבריאות ילדים – עמותה ישראלית הפועלת לקידום הבטיחות והשמירה על חייהם ילדים. בטרם (כתב עת) – כתב עת ישראלי שפעל משנת 1942 עד 1960 בעריכתו של אליעזר ליבנה.
ארג

אֵרְג היא יחידת מידה של אנרגיה ושל עבודה מכנית במערכת היחידות של "סנטימטר-גרם-שנייה" (CGS). סימונה הוא "erg". שמה נגזר מהמילה היוונית שמשמעה "עבודה". ארג אחת שווה בערכה לעבודה הנדרשת על-מנת להפעיל על גוף כוח של דיין אחת ולהעתיק אותו מרחק של סנטימטר אחד, ולכן היא יחידת אנרגיה קטנה למדי. ביחידות הבסיס של מערכת CGS ארג אחת שווה למכפלה של גרם במנה של סנטימטר בריבוע ושנייה בריבוע, ובאופן מתמטי g c m 2 s 2 {\displaystyle g{\frac {cm^{2}}{s^{2}}}} , כאשר g מייצגת גרם, cm מייצגות סנטימטר ו-s מייצגת שנייה. ביחידות מערכת היחידות הבינלאומית ארג אחת שווה ל- 10 − 7 {\displaystyle 10^{-7}} ג'ול. יחידות מידה לאנרגיה ארג, באתר אנציקלופדיה בריטניקה (באנגלית)
אורז אפריקאי

אורז אפריקאי (שם מדעי: Oryza glaberrima) הוא אחד משני מיני האורז. האורז האפריקאי מוכר פחות מאחיו, האורז האסיאתי (Oryza sativa) המכונה "אורז". האורז האפריקאי בוית לפני כ-2,000 עד 3,000 שנים באזור דלתת מרכז הנהר ניז'ר (Niger Inland Delta) שבמאלי. משם התפשט הצמח לסנגל אולם לא התרחק הרבה מעבר למקורו. סוחרים מוסלמים הפיצו אותו לאזור אגם צ'אד והנילוס הלבן. כיום, גם באפריקה, האורז האפריקאי נדחק לעיתים בידי האורז האסיאתי. יחד עם העבדים הגיע אורז אפריקאי לארצות הברית וכאשר גידלו אותו במדינות קרוליינה הצפונית וקרוליינה הדרומית כינו אותו "זהב קרולינה". בסוף המאה ה-20 פיתח "מרכז האורז האפריקאי (West Africa Rice Development Association) זן אורז הקרוי "NERICA" במטרה להגדיל את תפוקת האורז האפריקאי ולנצל את תכונותיו כצורך פחות מים מאשר האורז האסייתי. מדיה וקבצים בנושא אורז אפריקאי בוויקישיתוף אורז אפריקאי, באתר ITIS (באנגלית) אורז אפריקאי, באתר NCBI (באנגלית) אורז אפריקאי, באתר האנציקלופדיה של החיים (באנגלית) אורז אפריקאי, באתר Tropicos (באנגלית) אורז אפריקאי, באתר GBIF (באנגלית) אורז אפריקאי, באתר The Plant List (באנגלית) אורז אפריקאי, באתר IPNI (באנגלית) אורז אפריקאי, היסטוריה ופוטנציאל עתידי (באנגלית) אורז אפריקאי באתר הרשימה האדומה של IUCN
דקסיה

דקסיה (בלועזית: Dexia, מכונה לעיתים גם קבוצת דקסיה) הוא תאגיד בלגי-צרפתי, המתמחה במימון ציבורי ועוסק בעיקר בבנקאות ובביטוח. הקונצרן הבנקאי קם ב-1996 כמיזוג של החברות הבלגיות Crédit Communal de Belgique/Gemeentekrediet van België (נוסדה ב-1860) ו-Crédit Local de France הצרפתית (שנוסדה ב-1987). קבוצת דקסיה הוקמה כחברה עם רישום עסקי כפול אך ב-1999 השתלטה הישות הבלגית על זו הצרפתית, ונהפכה לחברה אחת. דקסיה נסחרת במדדים BEL20 (יורונקס בבורסה של בריסל), CAC 40 בבורסת פריז ו-LuxX בבורסה של לוקסמבורג. מטה החברה ממוקם בבריסל. מאז אוקטובר 2008 50% מן הבעלות בבנק הוא בידי ממשלות בלגיה וצרפת, לאחר שאלו (יחד עם ממשלת לוקסמבורג) השקיעו כספים לסייע לבנק, שנקלע לקשיים שאיימו למוטטו, בשנת 2008 כחלק מן המשבר הכלכלי העולמי. דווח, כי ממשלות צרפת ובלגיה השקיעו כל אחת כ-3 מיליארד אירו בהצלת הבנק, וכי ממשלת לוקסמבורג השקיעה כ-367 מיליון אירו. לקבוצת דקסיה הייתה חברת בת בישראל, בנק דקסיה ישראל, שבה החזיקה דקסיה 65% מהבעלות. בפברואר 2009 הבנק הכריז על הפסדים בסך 3.3 מיליארד אירו נטו (בקירוב 4.2 מיליארד דולר) עבור שנת 2008. הדו"ח השנתי של דקסיה לשנת 2008 מציין, בין היתר, הפסדים בסך 1.6 מיליארד אירו ממכירת חברת הבת FSA, הפסדים בסך 600 מיליון אירו מניירות ערך והפסדים בסך 800 מיליון אירו משותפים לעסקאות (כגון ליהמן ברדרס, בנקים איסלנדים, ווושינגטון מיוטואל). לפי ספק הנתונים הפיננסיים בלומברג, הפסיד דקסיה 78 מיליון אירו בשל הונאות פונזי שביצע ברני מיידוף. דקסיה ולה בנק פוסטל (La Banque Postale), חברת הבת הבנקאית של שירות הדואר הצרפתי, הגיעו להסכם בינואר 2011 לגבי עסקת חילופי מזומנים המשלבת אג"ח מגובות בשווי 3 מיליארד אירו. עסקה שהוצגה כהשקעה בתנאי שוק עבור לה בנק פוסטל, וכמקור נזילות נוסף עבור דקסיה. באותה העת, החלו להישמע שמועות לגבי חילוקי דעות בצמרת דקסיה בין הדירקטוריון הבלגי והמנכ"ל הצרפתי, פייר מריאני, בנוגע להשקעות הגרעוניות שביצע הבנק, בעיקר על ידי החטיבה הצרפתית של דקסיה, ומאידך לגבי המשאבים הנזילים של הבנק שנמצאו בעיקר דווקא בחטיבה הבלגית של דקסיה. דקסיה דיווח על הפסדים בסך 4 מיליארד אירו עבור הרבעון השני, הגדולים ביותר בהיסטוריה של הבנק, לאחר שפרסם את היקף מעורבותו בחוב של יוון. ב-4 באוקטובר מניות הבנק נפלו ב-22% עד לרמה של 1.01 אירו בבריסל, מה שחתך את שווי השוק הכולל של הבנק ל-1.96 מיליארד אירו. בשלב זה, החלו דיונים על פירוק אפשרי של הבנק, וב- 10 באוקטובר אותה השנה הוכרז אכן שהזרוע הבלגית של הבנק תירכש עבור 4 מיליארד אירו על ידי הממשלה הפדרלית הבלגית. כמו כן, מספר יחידות של הבנק כגון DenizBank והבנק הקמעונאי של לוקסמבורג יוצאו למכירה. חלק מהפעילות הצרפתית של הבנק סביר כי תירכש על ידי הבנקים הצרפתים Caisse des dépôts et consignations ולה בנק פוסטל. יתר הנכסים הבעייתיים יותר, לרבות תיק אג"ח בסך 95 מיליארד אירו, יישארו במבנה תאגידי שיקבל ערבויות מימון עד לשיעור של 90 מיליארד אירו בחסות ממשלות בלגיה (60.5%), צרפת (36.5%) ולוקסמבורג (3%). מדיה וקבצים בנושא דקסיה בוויקישיתוף אתר האינטרנט הרשמי של דקסיה (בצרפתית) צרפת ובלגיה מנסות להציל את בנק דקסיה, באתר ynet, 30 בספטמבר 2008 יהודה שרוני איך תשפיע הלאמת דקסיה על הבנק בישראל?, nrg כלכלה, 2 באוקטובר 2008
תבור

האם התכוונתם ל... הר תבור – הר גבוה הנמצא בחלקו הדרומי של גליל התחתון, בגבול עמק יזרעאל כפר תבור – מועצה מקומית במחוז הצפון בישראל נחל תבור – נחל בגליל התחתון אישים ששם משפחתם תבור: אלי תבור – עיתונאי ותסריטאי ישראלי ויקי תבור – מוזיקאי ומדבב ישראלי משה תבור – איש מערכת הביטחון הישראלית צבי תבור – חלוץ החוקרים של ניצול אנרגיה סולארית בישראל רפי תבור – שחקן תיאטרון וקולנוע ישראלי אחר: תבור (רובה) – רובה סער מודרני מתוצרת ישראלית בית תבור – בניין ברחוב הנביאים 58 בירושלים קרב תבור – קרב אשר התרחש במהלך מסע נפוליאון בארץ ישראל יקב תבור – יקב בכפר תבור טבור תבורי
אגם מונונה

אגם מונונה (באנגלית: Lake Monona) הוא אגם מים מתוקים השוכן במדינת ויסקונסין שבארצות הברית. הוא מוקף בשלושה מצדדיו בעיר מדיסון, בירת המדינה ויסקונסין, ובצידו הדרומי בעיר מונונה. אגם זה הוא השני בגודלו לאורך שרשרת של ארבעה אגמים בנהר יהרה (הכוללת גם את האגמים מנטודה, קגונסה וואובסה) הנמצא באזור. הוא מהווה בית למיני דגים רבים, ולכן הוא אגם פופולרי לדיג. השם "מונונה" מקורו בשפת השבט האינדיאני צ'יפווה שכנראה משמעותו "יופי", אף על פי ששמו האוריגינלי ניתן לאגם על ידי שבט הוינבגו, והוא (בתעתיק אנגלי): "Tchee-ho-bo-kee-xa-te-la" (ובתרגום: "אגם טיפי"). אירוע טרגי שאירע באגם זה, הוא התרסקות מטוס ב-10 בדצמבר 1967 עקב סופה, בה נהרגו הזמר האמריקאי אוטיס רדינג ועוד שישה אחרים בדרכם לקונצרט במדיסון. מדיה וקבצים בנושא אגם מונונה בוויקישיתוף
עין תנוריה

עין תנוריה הוא מעיין במרכז רמת הגולן, כשני קילומטרים מצפון למושב יונתן, ברום של 624 מטר מעל פני הים. זהו מעיין איתן הנובע באופן רציף ואחיד לאורך כל השנה. מימיו מגיעים ממי תהום שירדו באזור לפני שנים רבות וחילחלו דרך שכבות הבזלת עד שמצאו מוצא בנקודת הנביעה. ליד המעיין בנויה בריכה האוגרת את מימיו. בעבר השתמשו במים אלה לשתייה ולהשקיה במושב יונתן, אך כיום כמעט שאין שואבים ממנו מים. המעיין הוא חלק מאוסף מעיינות (עינות תנוריה) הפזורים באזור המעיין. מעיינות אלו יחד עם עינות פחם הסמוכים הם מקורות נחל גמלא אשר נשפך לכנרת. דרור גלעד והלל גלזמן, סקר מעיינות צפון ישראל - דו"ח מס' 1: רמת הגולן, משרד החקלאות, ירושלים, 1991. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ויטני סמית

ויטני סמית' (באנגלית: Whitney Smith, ‏26 בפברואר 1940 – 17 בנובמבר 2016) היה וקסילולוג מומחה, אשר טבע את המונח "וקסילולוגיה" במאמרו "דגלי העולם הערבי" בשנת 1958 בהתייחסו ללימוד הניתוח של סמליות דגלים. בשנת 1961 סמית ועמיתו גרהארט גראל ייסדו את כתב העת "The Flag Bulletin", כתב העת הראשון בעולם העוסק בדגלים ובמהלך אותה השנה ייסד סמית את מרכז המחקר לדגלים בווינצ'סטר שבמסצ'וסטס. הוא המשיך לשמש כדירקטור של המכון והעורך של הדו-ירחון עד מותו. ויטני סמית נולד בארלינגטון שבמסצ'וסטס. הוא בוגר תואר ראשון מאוניברסיטת הרווארד ובעל תואר שני ודוקטורט מאוניברסיטת בוסטון, שם שימש כעוזר הוראה במדעי המדינה בין השנים 1964 ועד 1970. סמית עבר ביחד עם קלאס סירקסמה בארגונו של הקונגרס הבינלאומי הראשון לווקסילולוגיה אשר נערך בשנת 1965 במאודרברך שבהולנד, ולאחר מכן חבר ללואי מילמן על מנת לייסד את הפדרציה הבינלאומית של אגודות הוקסילולוגיה (FIAV) אשר נחנכה רשמית בשנת 1969. סמית היה אחראי גם כן לייסודה של האגודה הווקסילולוגית של צפון אמריקה (NAVA) בשנת 1967. סמית כתב ופרסם 27 ספרים על נושא הדגלים, ובייחוד: Flags Through the Ages and Across the World The Flag Book of the United States Flag Lore of all Nations  סמית עיצב את דגלה הלאומי של גיאנה ושימש כמעצב הדגלים של מספר ממשלות וארגונים. בשנת 1981 כיהן בוועדה אשר עיצבה את דגל בונייר. Smith, Whitney (1975). Flags: Through The Ages And Around The World. McGraw Hill. p. 238. ISBN 0070590931. מדיה וקבצים בנושא ויטני סמית בוויקישיתוף דף המידע על ויטני סמית באתר The Flag Research Center ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שתילה

שתילה היא פעולה של העברת שתיל ממקום גידול ארעי לתוך מצע גידול מכל סוג, כמו למשל אדמה, טוף, צמר סלעים, עציצים ועוד. להבדיל מזריעה, בה מטמינים זרע במצע הגידול, השתיל נשאר חשוף בחלקו העליון. לא כל שתילה היא המשך של תהליך זריעה, מאחר שיש שתילים שנוצרו משיטות ריבוי שונות שאינן הפצת זרעים. בשתילה במצע גידול, כמו באדמה (חממה, שדה פתוח, ערוגה) שותלים את השתילים במרחקים קבועים זה מזה על מנת לאפשר לכל שתיל מרחב מחיה. המרחק ועומק השתילה שונים מסוג צמח אחד למשנהו, שתילי עצים יהיו רחוקים יותר זה מזה ויוחדרו עמוק יותר בקרקע מאשר שתילי ירקות או פרחים. שתילה יכולה להתבצע גם בתוך עציצים, אדניות או דליים עם מצעי גידול שונים. בשתילה במצעים, ניתן לקבוע את מרווח השתילה באופן ידני, על ידי הצבת המצע במרווח הרצוי. לרוב יש להכין את מצע הגידול לקליטת השתילים החדשים. חלק מתהליך השתילה הוא הוספת דשנים למצע וכן השקיית השתיל על מנת להבטיח קליטת שורשיו. גם העברת שתילים ממקום למקום נקראת שתילה, או העתקה. מקרה פרטי של שתילה הוא נטיעה, מושג שהוראתו בדרך כלל שתילת עצים. היות שבשפה העברית הפועל "נטיעה" אינו מתייחס בהכרח לעצים (למשל: נטיעת אוהל), אולם מרמז על מיקום קבוע, הרי שהביטוי "נטיעת עצים" מצביע על שתילה במקום של קבע. נעיצת גאופיטים במצע גידול מכונה אף היא שתילה בשפת הדיבור, אף על פי שבמקרה זה הפעולה שונה, משום שאיבר הרבייה (בצל או פקעת) ננעץ כולו במצע. הקפדה על מספר נושאים בקשר עם השתילה תשפר את יכולת השתיל להקלט במקומו החדש באופן מיטבי: ראשית יש להתאים את העץ לאזור השתילה ע"פ מאפייניו. למשל, במקומות בהם הטמפרטורה יורדת מתחת לאפס מעלות צלזיוס בתקופות מסוימות בשנה, לא מומלץ לשתול עצים המתאימים לאקלים טרופי. דברים דומים אמורים גם לגבי מקומות הסובלים מרוחות עזות. על מצע השתילה להיות מאוורר ותחוח ככל הניתן על מנת לאפשר השתרשות קלה של השתיל במצע. ניתן להוסיף למצע השתילה חומרי הזנה כגון קומפוסט ואחרים, אולם רצוי להקפיד שלא לעבור את הכמות המומלצת, שכן עודף דשן מכל סוג שהוא עלול להביא לצריבה במערכת השורשים וקשיים בקליטת השתיל במצע. בעת השתילה יש לשים לב שלא לפורר את גוש השורשים. התפרקות גוש השורשים תביא לקריעת היונקות - שורשונים מיקרוסקופיים המופקדים על קליטת מים ויסודות שונים מהמצע, ועלולה לגרום להתייבשות הצמח. צוואר השורש צריך להמצא בגובה פני מצע השתילה (בהדרים כ 2 ס"מ מעל פני הקרקע). שתילה עמוקה מידי, תביא לתופעה הנקראת ריקבון צוואר השורש. לאחר השתילה יש להקפיד על השקיה מתאימה, יום יומית למשך התקופה, עד לזיהוי לבלוב חדש, המעיד על קליטת הצמח. מדיה וקבצים בנושא שתילה בוויקישיתוף
כף החיים (פירושונים)

האם התכוונתם ל... כף החיים (פאלאג'י) – ספר הלכה, מוסר ומנהג שחיבר רבי חיים פאלאג'י כף החיים – פירוש על שולחן ערוך מאת רבי יעקב חיים סופר ישיבת כף החיים – ישיבה גבוהה בראשות רבי יעקב חיים סופר (הנין)
טקסס ריינג'רס (סוכנות אכיפת חוק)

מחלקת טקסס ריינג'ר (באנגלית: Texas Ranger Division), המכונה "טקסס ריינג'רס", היא סוכנות לאכיפת החוק בטקסס שמקום מושבה באוסטין וסמכותה משתרעת על פני כל מדינת טקסס. היחידה נוסדה ב-1823 ושימשה הן את רפובליקת טקסס ולאחריה את ארצות הברית. במהלך שנות קיומה טיפלה היחידה בפשעים שונים החל מרצח ועד לשחיתות פוליטית, שימשה כמשטרה לדיכוי מהומות, יחידת משמר למושל טקסס, איתור נמלטים מיד החוק, ושימשה אף כמיליציה להגנה מפני אויבים חיצוניים של טקסס. הסוכנות כפופה למחלקת ביטחון הציבור של טקסס (באנגלית: TX DPS, Texas Department of Public Safety), מחלקה ברמת משרד ממשלתי בטקסס האחראית לאכיפת חוק ורישום כלי רכב במדינה. חטיבת ניהול חטיבת תמיכה מבצעית ותעופה חטיבת חקירות פשיעה יחידת הכנופיות יחידת הסמים היחידה לחקירות מיוחדות החטיבה לתמיכת החקירות חטיבת רישוי נהיגה החטיבה ניהול מצבי חירום חטיבת מימון חטיבת היועץ הכללי חטיבת משטרת התנועה של טקסס חטיבת טכנולוגיית מידע חטיבת המודיעין והמאבק בטרור החטיבה לתמיכת אכיפת החוק החטיבה ליחסים עם התקשורת והמידע הציבורי חטיבת רישום מחלקת טקסס ריינג'ר מדיה וקבצים בנושא טקסס ריינג'רס בוויקישיתוף אתר האינטרנט הרשמי של טקסס ריינג'רס (באנגלית) טקסס ריינג'רס, ברשת החברתית פייסבוק טקסס ריינג'רס, ברשת החברתית אקס (טוויטר) טקסס ריינג'רס, באתר אנציקלופדיה בריטניקה (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
טקסס ריינג'רס

האם התכוונתם ל... טקסס ריינג'רס (קבוצת בייסבול) – קבוצת בייסבול מארלינגטון, טקסס טקסס ריינג'רס (סוכנות אכיפת חוק) – סוכנות אכיפת חוק בטקסס
בית הקברות גלאסנווין

בית הקברות גלאסנווין (באנגלית: Glasnevin Cemetery; אירית: Reilig Ghlas Naíon) הוא בית הקברות הקתולי המרכזי של דבלין, בירת אירלנד. בית הקברות גלאסנווין נוסד ב-1832. עד לשנה זו לא היה לקתולים בדבלין בית קברות משלהם, עקב חוקים בריטיים שהגבילו את טקסי הדת הקתולית. חוקים אלה בוטלו ב-1829, בעקבות פעילות אירית נמרצת, שהוביל דניאל או'קונל ואשר אילצה את ממשלת בריטניה לבטל את ההגבלות המוטלות על הקתולים בחוקי המדינה. ביטולן של ההגבלות חל לא רק על קתולים, אלא גם על כל הדתות שאינן מאוגדות במסגרת "הכנסייה של אירלנד". בית הקברות משתרע על פני כ-480 דונם. מצבות רבות בו מעוצבות בצורת צלב קלטי, שהיה נהוג באירלנד עד אמצע המאה העשרים, בשל אופיו הלאומי. מסביב לבית הקברות חומה הכוללת מגדלי שמירה, שהוצבו כדי למנוע גנבת גופות, תופעה שהייתה נפוצה במאות ה-18 וה-19. בבית הקברות קבורים כ-1.2 מיליון בני-אדם. בבית הקברות קבורים אישים איריים רבים. בהם ניתן למנות את: צ'ארלס סטיוארט פרנל - מדינאי אירי פרוטסטנטי דניאל או'קונל - מדינאי אירי, אחראי במידה רבה להקמת בית הקברות איימון דה ואלירה - נשיא וראש ממשלת אירלנד מייקל קולינס - מנהיג אירי לאומי ארתור גריפית' - מייסד השין פיין כריסטי בראון - סופר, מחבר כף רגלי השמאלית רוג'ר קייסמנט - מהפכן ופטריוט אירי שהוצא להורג על ידי האנגלים בית הקברות גלאסנווין נחשב גם לאתר תיירות. זהו המקום בו מתרחשת מרביתו של הפרק "האדס" ברומן יוליסס, שכתב הסופר האירי ג'יימס ג'ויס. בימי בלומסדיי נערך באתר לעיתים שחזור סמלי של טקס הקבורה, בו השתתף לאופולד בלום ב"יוליסס". ג'ויס עצמו אינו קבור באירלנד. מדיה וקבצים בנושא בית הקברות גלאסנווין בוויקישיתוף אתר האינטרנט הרשמי של בית הקברות גלאסנווין (באנגלית)
אגודת אלברט איינשטיין

אגודת אלברט איינשטיין (בגרמנית: Albert Einstein Gesellschaft) יוסדה ב-28 ביוני 1977 על ידי ד"ר מקס פליקיגר, (Max Flückiger). האגודה נמצאת בברן, שווייץ והיא ידועה בעיקר כמייסדת הפרס מדליית אלברט איינשטיין. פרס זה מוענק ליחידים אשר תרמו באופן יוצא מן הכלל למדע הקשור לאלברט איינשטיין. הענקת מדליית אלברט איינשטיין בשנת 1993 עוררה תרעומת גדולה בקהילה המדעית, עקב זכייתו של מקס פלוקיגר מייסד ויושב ראש האגודה, בפרס הניתן על ידה. אתר האינטרנט הרשמי של אגודת אלברט איינשטיין תחרות האגודה באתר מרכז המדע(הקישור אינו פעיל)
הלן תומאס

הלן אמליה תומאס (באנגלית Helen Amelia Thomas; ‏4 באוגוסט 1920 – 20 ביולי 2013) הייתה עיתונאית אמריקאית ממוצא לבנוני, בעלת טור ברשת עיתוני "הרסט" וחברת צוות העיתונות של הבית הלבן. תומאס שימשה ככתבת הבית הלבן וכראש צוות כתבי סוכנות הידיעות UPI בבית הלבן מאז שנת 1961 ועד לשנת 2000. הייתה העיתונאית הראשונה בעלת משרת ניהול במועדון העיתונות הלאומי. חיברה ארבעה ספרים. בעקבות התבטאות במאי 2010 בה קראה ליהודי ישראל לעבור לפולין ולגרמניה ולארצות הברית, נאלצה להתפטר מתפקידה ברשת העיתונות "הרסט". תומאס נולדה בעיר וינצ'סטר שבקנטקי להורים שהיגרו לארצות הברית מטריפולי שבלבנון (אז באימפריה העות'מאנית), בני הכנסייה האנטיוכית. היא גדלה בדטרויט וסיימה לימודי תואר ראשון באוניברסיטת ויין (שמה היום: אוניברסיטת המדינה של ויין), בשנת 1942. עבודתה העיתונאית הראשונה הייתה בעיתון וושינגטון דיילי ניוז, שחדל להתקיים. בשנת 1943 הצטרפה לסוכנות הידיעות UPI והחלה ככתבת לענייני נשים בשירות הרדיו של הסוכנות. לאחר שנת 1955 החלה מדווחת על עבודת גופים פדרליים כגון: משרד המשפטים, ה-FBI, משרד הבריאות, ועוד. בין השנים 1959–1960 שימשה כנשיאת מועדון העיתונאיות הלאומי. בחודש נובמבר 1960 החלה תומאס ללוות כעיתונאית את הנשיא הנבחר ג'ון פ. קנדי, ומשהחלה כהונתו, בחודש ינואר 1961, הפכה לכתבת UPI בבית הלבן. כינויה של תומאס בקרב כתבי הבית הלבן הוא "הבודהה היושב", ובמהלך כהונתו של קנדי החלה במסורת שבה היא מסיימת מסיבות עיתונאים נשיאותיות באמירה: "תודה לך, אדוני הנשיא". תומאס הצטרפה לנשיא ריצ'רד ניקסון לסין בעת מסעו ההיסטורי בשנת 1972. מאז ליוותה במסעותיהם בעולם את כל נשיאי ארצות הברית. שימשה ראש צוות כתבי סוכנות UPI בבית הלבן במשך 25 שנה. בשנת 2000 התפטרה ממשרתה בסוכנות UPI והצטרפה כבעלת טור אישי בנושאים לאומיים והבית הלבן, לרשת עיתוני הרסט. ב-27 במאי 2010, באירוע להנצחת המורשת היהודית בבית הלבן, נשאלה תומאס על ידי הרב דוד ניסנהוף אם יש לה תגובה על המצב בישראל. תומאס השיבה: "תגיד להם שהם צריכים להסתלק מפלסטין, ולחזור הביתה, לגרמניה, פולין, אמריקה או כל מקום אחר". תומאס התנצלה על דבריה אלו והתפטרה מתפקידה. מאוחר יותר ציינה כי "אמרה בדיוק מה שחשבה" ואינה מתחרטת על דבריה. ביולי 2010 היא נאלצה להודיע על פרישתה מרשת העיתונים "הארסט". בינואר 2011 החליטה אגודת העיתונאים המקצועיים בארצות הברית לבטל את פרס מפעל החיים על שם הלן תומאס. כמו כן ביטלה אוניברסיטת ויין סטייט בדטרויט, שתומאס נמנית עם בוגריה, פרס שהיה על שמה, בגלל התבטאות נוספת שלה כי "הציונים שולטים בקונגרס, בבית הלבן, בוול סטריט ובהוליווד". באפריל 2012 הוענקה לה מדליית כבוד מטעם יו"ר הרשות הפלסטינית, מחמוד עבאס, "על כל פועלה למען הסוגיה הפלסטינית במערב". נטשה מוזגוביה, בגיל 89, הלן תומס, הכתבת הוותיקה ביותר בבית הלבן עדיין מביכה נשיאים, באתר הארץ, 6 בנובמבר 2009 יצחק בן-חורין, זה סוף החדשות: עלייתה ונפילתה של הלן תומאס, באתר ynet, 12 ביוני 2010 הלן תומאס, באתר "Find a Grave" (באנגלית) הלן תומאס, באתר אנציקלופדיה בריטניקה (באנגלית) הלן תומאס, במסד הנתונים הקולנועיים IMDb (באנגלית) יצחק בן חורין, כתבת הבית הלבן: שהיהודים יחזרו לפולין, באתר ynet, 5 ביוני 2010 התפטרה הכתבת שקראה ליהודים לחזור לפולין - וואלה חדשות, באתר וואלה, 7 ביוני 2010 הלן תומאס לא מתחרטת: "אי אפשר לבקר את ישראל ולשרוד", באתר ynet, 12 באוקטובר 2010 איתמר זהר, פרס על שם הכתבת הלן תומאס בוטל בשל התבטאויותיה האנטישמיות, באתר הארץ, 7 בדצמבר 2010 ברק רביד, מדליית הכבוד שהעניק עבאס לכתבת שהתבטאה נגד ישראל, באתר הארץ, 2 באפריל 2012
.357 SIG

.357 SIG הוא כדור סנטרפייר שפותח בשנת 1994 על ידי חברת הנשק השווייצרית זיג-זאואר, בשיתוף עם חברת פדרל קרטרידג' האמריקאית. מטרת הפיתוח הייתה להציע כדור לאקדח חצי-אוטומטי בעל ביצועים המשתווים ל-357. מגנום (ומכאן שמו של הכדור). הכדור מתבסס על תרמיל כדור ה-S&W ‏40., ממנו פותח, אשר ראשו הוצר בצוואר בקבוק לקוטר 9 מ"מ. הכדור עצמו מייצר לחץ של כ-40,000 PSI (זאת לעומת לחץ של 35,000 PSI בלבד בכדור ה-S&W ‏40). מבחינת ביצועי הירי, ה-.357 SIG מצליח להשיג ביצועים כמעט זהים לאלו של כדור ה-357. מאגנום, וביצועיו עולים על אלו של כדור ה-S&W ‏40. המהווה אחד ממתחריו העיקריים. הכדור נמצא בשימוש כמעט בלעדי בארצות הברית ובידי ציידים באירופה למטרות הגנה עצמית והגנה מפני חיות בר תוקפות בשל כושר העצירה הגבוה שלו. בארצות הברית משמש הכדור גם את השירות החשאי (המופקד על אבטחת הנשיא האמריקאי) באקדחי ה-SIG P229 המשמשים אותו, את מרשלי האוויר הפדרליים וכן את כוחות המשטרה במספר אזורים. למרות ביצועיו העדיפים מהווה הכדור כישלון מסחרי. הסיבה העיקרית לאי הצלחתו היא הפיתוח המתמשך של כדור ה-9 מ"מ פרבלום, אשר השימוש בו נפוץ בהרבה. התבססותו של כדור ה-.357 SIG על קליע 9 מ"מ זהה לקליע המשמש את כדור ה-9 מ"מ הרגיל מביאה לכך כי לבד ממטען אבק שרפה גדול יותר, אין לכדור ה-SIG כל יתרון ממשי על כדור ה-9 מ"מ. למעשה, נדחק כדור זה על ידי כדור ה-S&W ‏40. וה-9 מ"מ פרבלום ורק מספר מועט של יצרנים מיצרים אקדחים המשתמשים בכדור זה. בזכות מהירות הלוע הגבוהה, לכדור ישנו מסלול ירי מיוחד, המגדיל את טווח הירי שלו. אנרגיית הכדור יכולה להגיע ל-1050 ג'ול, מה שנחשב יוצא מן הכלל ומדהים באקדחים. בנוסף לכך, היא נותנת לכדור חדירות שריון גבוהה, ולכן כדור זה מותאם לחדירת מטרות משוריינות. מידע כללי קליבר 9.22 מילימטר צורת תרמיל - כמו צוואר בקבוק, ללא שוליים עם חריץ כרכוב נשלף ממדים קוטר הקליע 9.02 מילימטר קוטר התרמיל 10.77 מילימטר אורך התרמיל - 21.97 מילימטר אורך הקליע - 28.96 מילימטר משקל משקל בעת ירי - 8 גרם מידע טכני מהירות לוע 430 מטר לשנייה לחץ מקסימלי- 3050 בר אנרגיית ירי 680-1050 ג'ול הכדור סמית' וסון 40 יכול להחליף את הכדור .SIG 357 בתנאי שמחליפים את הקנה. באקדחים בעלי קפיץ קצר, שבהם הכדור לא אוגר אנרגיה מספיקה, מחליפים גם את המחסנית. ערכות המרה של שני הכדורים האלה הפכו למאוד פופולריות, למרות שלכדור SIG. 357 יש יותר לחץ. האקדח זיג זאואר 229 עם הקליבר.357 SIG, נכנס לשירות בשנת 1995 על ידי אגף ביטחון הציבור בטקסס. הוא האקדח הנוכחי של הגורמים הבאים: השירות החשאי של ארצות הברית משטרת וירג'יניה שירות המרשלים של ארצות הברית טקסס ריינג'רס (סוכנות אכיפת חוק) וארגונים אחרים בארצות הברית. אבל, לפעמים מעדיפים גם להשתמש בקליבר סמית' וסון 40 או 9x19 מ"מ פרבלום. גם ציידים נהנים מכדור זה, כי ניתן להשתמש בו גם ברובים חצי אוטומטיים, ולא רק באקדחים, וזה היתרון שלו, על פני כדורים אחרים. מבחן של כדור ה-‎.357 ‏SIG זאת בהשוואה לכדור 357. מאגנום בעל קליע במשקל 125 גריין
9x19 מ"מ פרבלום

כדור סנטרפייר ה-9 מ"מ פרבלום, נקרא גם 9 מ"מ נאט"ו, 9x19 מ"מ ו-9 מ"מ ארוך. פותח בשנת 1902 בגרמניה על ידי חברת הנשק הגרמנית DWM עבור אקדח לוגר P08 מתוצרתה. האקדח, אשר פותח על ידי הממציא הגרמני גאורג לוגר, נקרא בתחילה אקדח פרבלום, ומכאן קיבל הכדור את שמו. כדור ה-9 מ"מ פרבלום פותח מכדור ה-7.65x21 מ"מ פרבלום, שהיה למעשה הכדור הראשון שנבחר עבור אקדח הלוגר, על מנת להשיג ביצועים בליסטיים וכושר עצירה טובים יותר. הכדור הוצג על ידי גאורג לוגר גם בפני האמריקאים והבריטים. הצבא האמריקאי העדיף את כדור הקולט 45., אך הבריטים אימצו את הכדור עבור תת המקלע סטן. כבר במהלך מלחמת העולם השנייה נפוץ הכדור במגוון רחב של תתי מקלעים דוגמת הסטן, ה-MP 40 הגרמני (ה"שמייסר") ואפילו הגריז גאן האמריקאי (שסופק עם ערכת קנה ובריח להחלפה שהותאמו לשימוש בכדור, כדי לאפשר לחיילים שנשאו אותו להשתמש בתחמושת שלל). כיום הכדור הוא הנפוץ ביותר מסוגו ומשמש למעלה מ-70 צבאות כתחמושת סטנדנדרטית לאקדחים ותתי מקלעים. במהלך השנים יוצרו עשרות רבות של תתי מקלעים שהשתמשו בכדור, ביניהם העוזי הישראלי וה-MP5 הגרמני. כדור ה-9 מ"מ נוח מאוד לירי בזכות הרתע החלש שלו ומשקלו הנמוך מאפשר לשאת כמות תחמושת גבוהה יותר לעומת כדורים בקליברים גדולים יותר. כושר העצירה של הכדור נחשב חלש יחסית לתחמושת אחרת שבשימוש באקדחים מוזני מחסנית והנה בעלת קליבר גדול יותר, כגון ה 0.40 S&W וה-קולט 45ACP. בגלל האנרגיה הקינטית ומהירות הלוע הנמוכות יותר של הכדור. כיום, לאחר יותר מ-100 שנים בשימוש, החלו יצרנים ברחבי העולם לחפש את ה"כדור הבא", שיחליף את כדור ה-9 מ"מ, דוגמת ה-‎.357 ‏SIG או ה-S&W‏ 40., אך גם כיום הכדור הוא הנפוץ ביותר בשימוש באקדחים ובתתי מקלעים ברחבי העולם. חברת ויסטה אאוטדור, אחת מספקיות התחמושות הגדולות בעולם ובעלת כמה מותגים ידועים בתחום כגון Federal, Speer. Remington פיתחה קליע שמסוגל לחדור אפודי מגן ללא "חדירות היתר" שמאפיינת קליעים חודרי שריון מדיה וקבצים בנושא 9x19 מ"מ פרבלום בוויקישיתוף Deutsche Waffen und Munitionsfabriken - חברת כלי הנשק והתחמושת הגרמנית מקור השם בביטוי הלטיני "סִי וִיס פַאסֶם, פַארָה בֵלוּם" (Si vis pacem, para bellum) - הרוצה בשלום ייכון למלחמה. TheMarker, "תתעסק עם מישהו בקליבר שלך": ביקוש אדיר לכדורים בארה"ב, מהסוג שהורג, באתר TheMarker, ‏28/11/2021 Israel Defense, תחמושת 2.0, בחברת ויסטה מזהים את הכיוונים של הדור הבא בעולם התחמושת, ‏28/10/2018 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
סמית' וסון 40

סמית' אנד וסון 40 (40S&W) הוא דגם של כדור סנטרפייר לאקדח. בשנת 1986 באירועי מיאמי, נרצחו שני סוכנים על ידי שני שודדים, כאשר אחד הסוכנים ירה בשודד כדור 9x19 מילימטר פרבלום שחדר לחזהו דרך המרפק ונעצר שלושה סנטימטר ליד לבו. בעקבות אירועים אלו, החלה הסוכנות הפדרלית בארצות הברית בתחקיר מעמיק בנושא תחמושת שבסופו הוחלט על מעבר לקליבר חדש וחזק יותר - כדור ה-10 מ"מ שפותח רק שנים מעטות קודם לכן. הכדור הקשה היה ארוך מדי (25 מילימטר) והצריך אקדחים גדולים בסגנון ה-45ACP, ובנוסף הרתע היה חזק מאוד. בתגובה הורידה הסוכנות הפדרלית את כמות אבק השרפה. באוקטובר 1990 הציגה חברת סמית' אנד וסון את ה-S&W 40, שבו על אף התרמיל הקצר יותר יש די מקום לכמות אבק השריפה הנותר. סמית' אנד וסון 40 הוא בעל קוטר זהה אך אורכו הוא 22 מילימטר. הכדור מפתח כ-40% יותר כוח לעומת 9 מ"מ והקוטר גדול ב-30% לעומת כדור בקוטר 9 מילימטר. יתרונו העיקרי של הכדור הוא משקלו הכבד המאפשר פגיעה קשה יותר. חסרונו העיקרי הוא שבגלל הקוטר הגדול יותר מופחתת כמות הכדורים הנישאים במחסנית לעומת ה-9 מ"מ. בשנת 1997 החליטה גם הסוכנות לחזור לעשרה מילימטר וכיום הוא נמצא בשימוש בין היתר ב-D.E.A., במשמר החופים ובמשטרת לוס אנג'לס. מעבר לזה נמצא הקליבר בשימוש במשטרות רבות באוסטרליה, קנדה, ברזיל ואפילו ירדן ביחידת משטרה מיוחדת בלוחמה בטרור בתת-מקלע של הקלר וקוך UMP. בישראל קליבר זה לא נמצא בשימוש. מדיה וקבצים בנושא סמית' וסון 40 בוויקישיתוף סטטיסטיקת כושר עצירה עבור כדור ה-S&W‏ 40.